ai4bharat/Pralekha huggingface dataset:
প্রধানমন্ত্রীরদপ্তর
ভারত-বাংলাদেশ দ্বিপাক্ষিক ভার্চ্যুয়াল শীর্ষ সম্মেলনে প্রধানমন্ত্রীর বক্তব্য
নয়াদিল্লি, ১৭ ডিসেম্বর, ২০২০
মহামান্য প্রধানমন্ত্রী শেখ হাসিনাজি, নমস্কার!
বিজয় দিবসের অনেক অনেক অভিনন্দন আর পৌষ পার্বণের শুভেচ্ছা।
আজ গোটা বিশ্ব ভার্চ্যুয়াল শীর্ষ সম্মেলন করছে, কিন্তু আপনার আর আমার মাঝে এই মাধ্যম নতুন নয়। অনেক বছর ধরেই আমরা ভিডিও-র মাধ্যমে কথাবার্তা বলে আসছি।
অনেকবার আমরা ভিডিও-র মাধ্যমে বিভিন্ন প্রকল্পের ভিত্তিপ্রস্তর স্থাপন এবং উদ্বোধন অনুষ্ঠানে অংশগ্রহণ করেছি।
মহামান্যবর,
বিজয় দিবসের পরদিনই আমাদের আজকের সাক্ষাৎ আরও বেশি গুরুত্বপূর্ণ।
মুক্তিযুদ্ধ বিরোধী শক্তিগুলিকে হারিয়ে বাংলাদেশের ঐতিহাসিক জয়কে আপনাদের এই বিজয় দিবস রূপে উদযাপন আমাদের জন্য গর্বের বিষয়। আজ যখন বাংলাদেশ স্বাধীনতার ৪৯তম বর্ষপূর্তি পালন করছে, আমি উভয় দেশের শহীদদের, যাঁরা নিজেদের প্রাণ আহুতি দিয়েছেন, তাঁদের সবাইকে শ্রদ্ধার সঙ্গে প্রণাম জানাই।
বিজয় দিবস উপলক্ষে গতকাল আমি ভারতে জাতীয় যুদ্ধ স্মারকে শ্রদ্ধাঞ্জলি অর্পণ করেছি আর চারটি স্বর্ণিম বিজয় মশাল প্রজ্জ্বলিত করেছি।
এই চারটি বিজয় মশাল গোটা ভারত ভ্রমণ করবে আমাদের শহীদদের গ্রামে গ্রামে সফর করবে।
১৬ ডিসেম্বরে আমরা স্বর্ণিম বিজয় দিবস পালন করছি। সারা ভারতে বিভিন্ন কর্মসূচির মাধ্যমে এই বিজয় দিবস উদযাপন করা হয়েছে।
মহামান্যবর,
মুজিব বর্ষ' উপলক্ষে আমি সমস্ত ভারতবাসীর পক্ষ থেকে আপনাকে অভিনন্দন জানাই।
আগামী বছর বাংলাদেশ সফরের আমন্ত্রণ জানানোর জন্য আপনাকে ধন্যবাদ জানাই। আপনার সঙ্গে বঙ্গবন্ধুকে শ্রদ্ধাঞ্জলি অর্পণ করা আমার জন্য গর্বের বিষয় হবে।
মহামান্যবর,
বাংলাদেশ আমাদের 'প্রতিবেশীই প্রথম' নীতির একটি মূল স্তম্ভ। বাংলাদেশের সঙ্গে সম্পর্ককে আরও শক্তিশালী ও নিবিড় করার প্রতি প্রথমদিন থেকে আমার বিশেষ অগ্রাধিকার ছিল।
এটা সত্যি যে বিশ্বব্যাপী মহামারীর কারণে এ বছরটি সকলের জন্য অত্যন্ত সমস্যাসঙ্কুল ছিল।
কিন্তু আনন্দের বিষয় হল এই কঠিন সময়ে ভারত এবং বাংলাদেশের মধ্যে অত্যন্ত সহযোগিতাপূর্ণ সুসম্পর্ক বজায় ছিল।
ঔষধ সরবরাহ থেকে শুরু করে চিকিৎসা সরঞ্জামের জোগান কিংবা উভয় দেশের স্বাস্থ্যকর্মীদের মিলেমিশে কাজ করার অভিজ্ঞতা অত্যন্ত ফলপ্রসূ হয়েছে। ভ্যাক্সিনের ক্ষেত্রেও আমাদের উভয় দেশের মধ্যে খুব ভালো সহযোগিতা চলছে। এই ক্রমানুসারে আমরা আপনাদের প্রয়োজনের দিকে বিশেষ লক্ষ্য রাখব।
সার্ক ফ্রেমওয়ার্কের মাধ্যমে বাংলাদেশের অবদানের জন্য আমি আপনাকে কৃতজ্ঞতা জানাই।
স্বাস্থ্য ছাড়া অন্যান্য ক্ষেত্রেও এ বছর আমাদের বিশেষ সহযোগিতা নিরন্তর এগিয়ে চলেছে।
স্থল সীমান্ত বাণিজ্যে নানা বাধা-বিপত্তি আমরা লাঘব করতে পেরেছি। উভয় দেশের মধ্যে যোগাযোগ ব্যবস্থাকে অনেক বেশি বিস্তারিত করেছি। নতুন নতুন যোগাযোগের পথ খুলে গিয়েছে।
এই সমস্ত ক্ষেত্রে আমাদের সাফল্য পারস্পরিক সম্পর্ককে আরও শক্তিশালী করে তোলার জন্য আমাদের প্রবল ইচ্ছাশক্তির পরিচায়ক।
মহামান্যবর,
‘মুজিব চিরন্তর' – বঙ্গবন্ধুর বার্তা অত্যন্ত আন্তরিক। এই মনোভাব থেকে আমরাও তাঁর মূল্যবোধের উত্তরাধিকারকে সম্মান করি।
আপনার সুযোগ্য নেতৃত্বে বঙ্গবন্ধুর মূল্যবোধের উত্তরাধিকার স্পষ্টভাবে পরিলক্ষিত হয়। পাশাপাশি, আমাদের পারস্পরিক সম্পর্কের জন্য আপনার ব্যক্তিগত দায়বদ্ধতাও অত্যন্ত সুস্পষ্ট।
এটা আমার জন্য অত্যন্ত গর্বের বিষয় যে আজ আপনার সঙ্গে বঙ্গবন্ধুর সম্মানে একটি ডাকটিকিটের উদ্বোধন আর বাপু ও বঙ্গবন্ধুর ওপর একটি ডিজিটাল প্রদর্শনীরও উদ্বোধন করার সৌভাগ্য হচ্ছে। আমি আশা করি যে বাপু ও বঙ্গবন্ধুর প্রদর্শনী আমাদের যুব সম্প্রদায়কে প্রেরণা জোগাবে, এত অংশ বিশেষ বিভাগে কস্তুরবা গান্ধীজি এবং পূজনীয় বঙ্গমাতাজিকেও উৎসর্গ করা হয়েছে।
মহামান্যবর,
এখন আমি আপনাকে উদ্বোধনী বক্তব্যের জন্য আমন্ত্রণ জানাই।
প্রধানমন্ত্রীরদপ্তর
আষাঢ় পূর্ণিমা – ধর্মচক্র দিবস অনুষ্ঠানে আগামীকাল প্রধানমন্ত্রী ভাষণ দেবেন
নতুন দিল্লি, ২৩ জুলাই, ২০২১
প্রধানমন্ত্রী শ্রী নরেন্দ্র মোদী আগামীকাল  সকাল সাড়ে ৮-টায় আষাঢ় পূর্ণিমা – ধর্মচক্র দিবস অনুষ্ঠানে ভাষণ দেবেন ।
এক ট্যুইটবার্তায় প্রধানমন্ত্রী জানিয়েছেন, ’২৪ জুলাই সকাল সাড়ে ৯-টায় আষাঢ় পূর্ণিমা – ধর্মচক্র দিবস অনুষ্ঠানে ভাষণ দেবেন’ ।
CG/SS/RAB
(
রেলমন্ত্রক
বাণিজ্যমেলায় রেল তার পরিবর্তন মূলক যাত্রা প্রদর্শন করছে
ভারতীয় রেল বিভিন্ন উদ্যোগ নিয়েছে, বাণিজ্যমেলায় রেলের প্যাভিলিয়ন সব বয়সীদের জন্য উপযুক্ত করে গড়ে তোলা হয়েছে
নতুন দিল্লি, ২৩ নভেম্বর, ২০২১
ভারত আন্তর্জাতিক বাণিজ্যমেলায় ভারতীয় রেল তাদের পরিবর্তন মূলক যাত্রা প্রদর্শন করছে।
বাণিজ্যমেলায় ভারতীয় রেল ১৫০০ প্রদর্শনকারীর মধ্যে অন্যতম। রেল তার রূপান্তরমূলক যাত্রা প্রকাশ করার জন্য অভিনব উপায় অবলম্বন করেছে। 'আত্মনির্ভর ভারত'- এই ভাবনাকে সামনে রেখে প্রদর্শনীর আয়োজন করা হয়েছে। যেখানে বন্দে ভারত এক্সপ্রেস মডেলটি প্রদর্শন করা হয়েছে। এটি দেশীয়ভাবে নির্মিত ভারতের প্রথম আধা হাই স্পিড ট্রেন যা তার পরিষেবা দিয়ে চলেছে। দিল্লি থেকে কাটরা এবং দিল্লি থেকে বারানসী রুটে এই ট্রেন চালু হলেও শীঘ্রই তার যাত্রাপথে দেশের অন্যান্য গন্তব্য স্থান গুলিকে সংযুক্ত করা হবে।
এই বাণিজ্য মেলায় রেলের যে প্যাভিলিয়নটি করা হয়েছে তার সম্মুখভাগটি বেঙ্গালুরুর স্যার এম বিশ্বেশ্বরায়া টার্মিনাল রেলওয়ে স্টেশনের প্রতিরূপ, যা প্যাভিলিয়ন টিকে একটি মনমুগ্ধকর চেহারা দিয়েছে।
ভারতীয় রেল যে ধরনের উদ্যোগ নিয়েছে তা এই মেলায় প্রদর্শনীর মাধ্যমে তুলে ধরা হয়েছে।রেলওয়ে সম্পর্কে ক্যুইজের জন্য ইন্টারঅ্যাকটিভ স্ক্রীন যেখানে যে কেউ অংশ নিতে পারেন এবং আকর্ষণীয় পুরস্কার জিততে পারেন।প্যাভিলিয়নে ভার্চুয়াল রিয়েলিটির মাধ্যমে কালকা- সিমলা রুটের বৈচিত্র উপলব্ধি করা যাবে।টাচ স্ক্রিন ভিডিও গ্যালারীর ব্যবস্থা রাখা হয়েছে।প্যাভিলিয়নে প্রবেশ করা মাত্র দর্শকরা 'মিলে সুর মেরা তুমহারা' গানের নতুন ভার্সন শুনতে পারবেন।আধুনিক মানের প্যাভেলিয়ান গড়ে তোলা হয়েছে।ট্রফি ক্যাবিনেট নামে একটি কর্নার রয়েছে, যেখানে টোকিও অলিম্পিকে জেতা পাঁচটি পদক সহ অন্যান্য পদক রাখা রয়েছে। যা রেলকর্মীরা অর্জন করেছেন।প্যাভিলিয়নের রাখা রয়েছে ভারতীয় রেলের মাসিক ম্যাগাজিন।
এর পাশাপাশি, বন্দে ভারত এক্সপ্রেস, আইকনিক চেনাব ব্রিজ, বারো হাজার হর্সপাওয়ার ইলেকট্রিক লোকোমোটিভ, দার্জিলিং হিমালয়ান রেলওয়ে, ভিস্টা ডোম টুরিস্ট কোচ, থ্রি টায়ার এসি ইকোনমি কোচ, নিউ মডিফায়েড গুডস কোচ, হামসফর এক্সপ্রেস, তেজস এক্সপ্রেস প্রভৃতির মডেল প্রদর্শনের জন্য রাখা হয়েছে।
CG/ SB
(Visitor Counter : 116
বিজ্ঞানওপ্রযুক্তিমন্ত্রক
সিএসআইআর – সিএমইআরআই প্রতিষ্ঠানের পক্ষ থেকে স্বাধীনতা দিবস উদযাপন
নয়াদিল্লি, ১৫ অগাস্ট, ২০২০
সিএসআইআর – সিএমইআরআই প্রতিষ্ঠানের পক্ষ থেকে আজ পশ্চিমবঙ্গের দুর্গাপুরের সদর দপ্তরে জাতীয় পতাকা উত্তোলন করা হয়। এই উপলক্ষে প্রতিষ্ঠানের অধিকর্তা অধ্যাপক  হরিশ হিরানি বলেন, “আমি স্বাস্থ্য পরিষেবায় অগ্রভাগে থাকা সমস্ত কর্মী, আইন বলবৎকারী সংস্থাগুলির কর্মী ও আধিকারিক, নিরাপত্তা কর্মী, যাঁরা বর্তমান জটিল পরিস্থিতি সত্ত্বেও নিরন্তর ও নিঃস্বার্থভাবে দেশ তথা সমাজের সেবা করেছেন, তাঁদের অভিবাদন জানাই”।
অধ্যাপক হিরানি তাঁর প্রতিষ্ঠানের কাজকর্মের কথা উল্লেখ করে বলেন, কোভিড-১৯ এর বিরুদ্ধে লড়াইয়ে দেশের সেবায় সিএসআইআর – সিএমইআরআই সর্বদাই অগ্রভাগে থেকেছে এবং প্রযুক্তির সদ্ব্যবহারের মাধ্যমে কোভিড-১৯ এর প্রভাব লাগাতার কম করার কাজে যুক্ত রয়েছে। দুর্গাপুরের এই প্রতিষ্ঠানটি কোভিড-১৯ এর বিরুদ্ধে লড়াইয়ে একাধিক প্রযুক্তি উদ্ভাবন করেছে এবং এই প্রযুক্তিগুলি বাণিজ্যিকীকরণের উদ্দেশ্যে ১৩টি ক্ষুদ্র ও মাঝারি শিল্প সংস্থাকে ইতিমধ্যেই হস্তান্তরিত করা হয়েছে। জাতীয় স্তরের অগ্রণী প্রতিষ্ঠান সিএসআইআর – সিএমইআরআই বিজ্ঞানসম্মত উপায়ে সর্বাধুনিক ও শক্তি সম্বলিত ফেসশিল্ড তথা ফেসমাস্ক, ফেসশিল্ড-ফেসমাস্ক সহযোগে হেড ক্যাপ, হাসপাতালে চিকিৎসার কাজে উপযোগী রোবোটিক যন্ত্র, স্পর্শ ছাড়াই সাবান ও জল বেরিয়ে আসার যন্ত্র, ব্যাটারি-চালিত জীবাণু দূরীকরণ স্প্রে মেশিন প্রভৃতি উদ্ভাবন করেছে।
এছাড়াও, প্রতিষ্ঠানটি এমন এক ধরনের কোভিড সুরক্ষা ব্যবস্থা উদ্ভাবন করেছে, যেখানে সৌরশক্তি-ভিত্তিক ইন্টেলিজেন্ট মাস্ক অটোমেটেড ডিস্টেনসিং ইউনিট তথা থার্মাল স্ক্যানার; স্পর্শহীন ফুসেট; ড্রাই ফগিং শু ডিসইনফেক্টর এবং ৩৬০ কার ফ্লাশার উদ্ভাবন করেছে। এমনকি, এই প্রতিষ্ঠানটি এমন এক ধরনের অত্যাধুনিক অক্সিজেন এনরিচমেন্ট ইউনিট আবিষ্কার করেছে, যেখানে যন্ত্র-চালিত ভেন্টিলেটর রয়েছে। এই যন্ত্রটি চিকিৎসা পরিষেবা ব্যবস্থায় আমূল পরিবর্তন নিয়ে আসার হদিশ দিয়েছে। ব্যয় সাশ্রয়ী এই উপকরণটি সারা দেশে চিকিৎসা পরিষেবা ব্যবস্থায় গুরুত্বপূর্ণ ভূমিকা নিতে পারে বলে অধ্যাপক হিরানি জানান।
(CG/BD/SB
বিজ্ঞানওপ্রযুক্তিমন্ত্রক
নোভেল করোনাভাইরাস মোকাবিলায় নিষ্ক্রিয় ভাইরাস প্রতিষেধকে নজর
নতুন দিল্লি, ১৬ এপ্রিল, ২০২০
কোষ ও আণবিক জীব বিজ্ঞান কেন্দ্রের গবেষকরা মারণ নোভেল করোনাভাইরাসের জন্য নিষ্ক্রিয় ভাইরাস প্রতিষেধক তৈরির কাজ শুরু করেছেন।এই প্রতিষেধকেটি যাতে জীবনদায়ী হিসেবে কাজ করে ও সহজেই উৎপাদন করা যায় সেই দিকটি খতিয়ে দেখা হচ্ছে। বিশ্ব জুড়ে বিভিন্ন সংস্থা এই ভাইরাসের প্রতিষেধক তৈরির কাজ চালিয়ে যাচ্ছে। বিশ্ব স্বাস্থ্য সংস্থা ইতিমধ্যে ৪২ টি সংস্থাকে তালিকা ভুক্ত করেছে। সক্রিয় এই ভাইরাসকে রাসায়নিক ও উত্তাপের দ্বারা মারা যায়। যদিও প্যাথোজেন বা জীবাণুর মৃত্যু ঘটে বা পুনরায় জীবাণু উৎপাদনের ক্ষমতা না থাকলেও ভাইরাসের বিভিন্ন অংশ অক্ষত থেকে যায় ।তাই পোলিও এবং জলাতঙ্কের প্রতিষেধক টিকা যে ভাবে কাজ করে সেই পদ্ধতিতেই এই করোনাভাইরাসের টিকা তৈরির কাজ চালানো হচ্ছে। ভাইরাসের কোন অংশ অক্ষত না থাকলে, রোগ ছড়িয়ে পড়ারও কোন সম্ভাবনা থাকে না।কোষ ও আণবিক জীব বিজ্ঞান কেন্দ্রের গবেষক ডঃ রাকেশ মিশ্র জানিয়েছেন যত দ্রুত সম্ভব মারণ ভাইরাস নিষ্ক্রিয় করতে পারা গেলেই, আগামী দিনে এই প্রতিষেধকটিকে ইনজেকশন হিসেবে ব্যবহার করা সম্ভব হবে। তখন করোনা ভাইরাসটিও সক্রিয় থাকবে না ।টিকা দেওয়া হলে মানবদেহ প্রতিষেধকটি ভাইরাসের প্রোটিনগুলিকে শনাক্ত করবে এবং এর বিরুদ্ধে অ্যান্টিবডি তৈরি করা শুরু করবে। সুতরাং, তখন ওটি নিষ্ক্রিয় ভাইরাস ভ্যাকসিন হিসাবে কাজ করবে বলে জানিয়েছেন তিনি। প্রযুক্তির সাহায্যে সঠিক ভাবে কোষ চর্চা চালালে আগামী দিনে নোভেল করোনাভাইরাসের জন্য ওষুধ তৈরি করা সম্ভব হবে বলেও আশা করেছেন শ্রী মিশ্র। এখন কোষ ও আণবিক জীব বিজ্ঞান কেন্দ্রে এ নিয়ে বিস্তর গবেষণা ও পরীক্ষা চালাচ্ছে।
(CG/SS
সারওরসায়নমন্ত্রক
একাদশ জাতীয় পেট্রো-রসায়ন পুরস্কারের জন্য আবেদনপত্র আহ্বান
নতুন দিল্লি, ৩ নভেম্বর, ২০২১
কেন্দ্রীয় সরকার ২০০৭-এর এপ্রিলে জাতীয় পেট্রো-রসায়ন নীতি ঘোষণা করে। এই নীতিতে মূল্য সংযুক্ত ব্যবস্থা, উৎকৃষ্টমানের পেট্রো-রসায়ন পণ্য উৎপাদন এবং পরিবেশ-বান্ধব প্রক্রিয়া ও প্রযুক্তির প্রয়োগ ঘটিয়ে পণ্য সামগ্রীর দাম নির্ধারণের ওপর গুরুত্ব দেওয়া হয়। একই সঙ্গে নতুন পদ্ধতির প্রয়োগ ঘটিয়ে দীর্ঘস্থায়ী ভিত্তিতে পেট্রো-রসায়ন ক্ষেত্রের উন্নয়নের বিষয়টিও নীতিতে অগ্রাধিকার পায়।
রসায়ন ও সার দপ্তরের পক্ষ থেকে জাতীয় স্তরে পেট্রো-রসায়ন পুরস্কার দেওয়া হয়ে থাকে। এই পুরস্কার প্রবর্তনের উদ্দেশ্য হল, পলিমার সায়েন্স অ্যান্ড টেকনোলজির বিভিন্ন ক্ষেত্রে বিশিষ্ট বিজ্ঞানী, গবেষক ও শিল্পপতিদের সৃজনশীল উদ্যোগকে স্বীকৃতি দেওয়া।
কেন্দ্রীয় রসায়ন ও পেট্রো-রসায়ন দপ্তর ২০২০-২১-এ ১৩টি ভিন্ন ভিন্ন বিভাগে জাতীয় পেট্রো-রসায়ন পুরস্কারের জন্য আবেদনপত্র আহ্বান করেছে। অনলাইনে আবেদনপত্র জমা দেওয়া যাবে। আবেদনপত্র জমা দেওয়ার শেষ তারিখ আগামী ৩১ ডিসেম্বর।
CG/BD/AS/
(Visitor Counter : 115
স্বাস্থ্যওপরিবারকল্যাণমন্ত্রক
দেশে ক্যানসার রোগ নিরাময় কেন্দ্র
নয়াদিল্লি, ০২ জুলাই, ২০১৯
দেশের বিভিন্ন প্রান্তে রাজ্য ক্যানসার ইন্সটিটিউট এবং ক্যানসার রোগ নিরাময় শাখা কেন্দ্র  গড়ে তোলার জন্য কেন্দ্রীয় সরকার ‘ক্যানসার রোগ নিরাময় সুবিধা কেন্দ্র প্রকল্প’ চালু করেছে। এখনও পর্যন্ত ১৬টি রাজ্য ক্যানসার ইন্সটিটিউট এবং ২০টি ক্যানসার রোগ নিরাময় শাখা কেন্দ্র গড়ে তোলার প্রস্তাব অনুমোদিত হয়েছে।
জাতীয় ক্যানসার প্রতিরোধ কার্যক্রমে ইতিমধ্যেই ২৭টি আঞ্চলিক ক্যানসার রোগ নিরাময় কেন্দ্র গড়ে তোলা হয়েছে। নতুন এইমস তৈরির সময় ওনকোলজি বিভাগকে বিশেষ গুরুত্ব দেওয়া হচ্ছে। প্রধানমন্ত্রী স্বাস্হ্য সুরক্ষা যোজনার আওতায় অনেক স্বাস্হ্যকেন্দ্রকে উন্নীত করা হয়েছে। হরিয়ানার ঝাঁঝরে জাতীয় ক্যানসার ইন্সটিটিউট এবং কলকাতায় চিত্তরঞ্জন জাতীয় ক্যানসার ইন্সটিটিউটের দ্বিতীয় ক্যাম্পাস তৈরির অনুমোদন দেওয়া হয়েছে।
ক্যানসার রোগ নিরাময় সুবিধা কেন্দ্র প্রকল্পে পশ্চিমবঙ্গের বর্ধমান সরকারি মেডিক্যাল কলেজে ক্যানসার রোগ নিরাময় শাখা কেন্দ্র  গড়ে তোলার জন্য ৩৯.৫৪ কোটি টাকা অনুমোদিত হয়েছে। যারমধ্যে কেন্দ্র প্রথম পর্যায়ে দিয়েছে ২২.২৪ কোটি টাকা। মুর্শিদাবাদের বহরমপুরে মুর্শিদাবাদ মেডিক্যাল কলেজ ও হাসপাতালে ক্যানসার রোগ নিরাময় শাখা কেন্দ্র গড়ে তোলার জন্য ৩২.১৫ কোটি টাকা অনুমোদিত হয়েছে। এরমধ্যে প্রথম পর্যায়ে কেন্দ্র দিয়েছে ১০.৯৮ কোটি টাকা। কলকাতা সাগর দত্ত মেমোরিয়াল কলেজ ও হাসপাতালে ক্যানসার রোগ নিরাময় শাখা কেন্দ্র  গড়ে তোলার জন্য ৪৫ কোটি টাকা অনুমোদিত হয়েছে। যারমধ্যে প্রথম পর্যায়ে কেন্দ্র দিয়েছে ২০.২৫ কোটি টাকা।
রাজ্যসভায় আজ এক প্রশ্নের লিখিত জবাবে একথা জানিয়েছেন কেন্দ্রীয় স্বাস্হ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে।
CG/SS/NS
(Visitor Counter : 100
প্রধানমন্ত্রীরদপ্তর
প্রধানমন্ত্রী রাজস্থানের প্রথম বন্দে ভারত এক্সপ্রেসের যাত্রার সূচনা করবেন ১২ এপ্রিল
নয়াদিল্লি, ১০ এপ্রিল, ২০২৩
প্রধানমন্ত্রী শ্রী নরেন্দ্র মোদী আগামী ১২ এপ্রিল সকাল ১১টায় ভিডিও কনফারেন্সের মাধ্যমে রাজস্থানের প্রথম বন্দে ভারত এক্সপ্রেসের যাত্রার সূচনা করবেন। উদ্বোধনী ট্রেনটি জয়পুর থেকে দিল্লি ক্যান্টনমেন্ট স্টেশনে যাবে। বন্দে ভারত এক্সপ্রেসের নিয়মিত পরিষেবা শুরু হবে ১৩ এপ্রিল থেকে। এই ট্রেনটি আজমেঢ় এবং দিল্লি ক্যান্টনমেন্ট স্টেশনের মধ্যে চলাচল করবে। যাত্রাপথে ট্রেনটি জয়পুর, আলোয়ার এবং গুরুগ্রাম-এ থামবে।
নতুন এই বন্দে ভারত এক্সপ্রেস দিল্লি ক্যান্টনমেন্ট এবং আজমেঢ়-এর মধ্যকার যাত্রাপথ ৫ ঘন্টা ১৫ মিনিটে সফর করবে। বর্তমানে এই একই রুটে সবথেকে দ্রুতগামী ট্রেন শতাব্দী এক্সপ্রেসের দিল্লি থেকে আজমেঢ় যেতে সময় লাগে ৬ ঘন্টা ১৫ মিনিট। ফলে, বন্দে ভারত এক্সপ্রেস ৬০ মিনিট আগে ঐ যাত্রাপথ অতিক্রম করায় তা সবথেকে দ্রুতগামী ট্রেন হিসেবে পরিগণিত হবে।
আজমেঢ়-দিল্লি ক্যান্টনমেন্ট বন্দে ভারত এক্সপ্রেস বিশ্বের প্রথম সেমি-হাইস্পিড যাত্রীবাহী ট্রেন হিসেবে পরিগণিত। এই ট্রেন রাজস্থানে পর্যটকদের প্রধান দ্রষ্টব্য স্থান – পুষ্কর, আজমেঢ় শরিফ দরগার মধ্যে যোগাযোগ আরও উন্নত করবে। উন্নত যোগাযোগের ফলে এলাকার আর্থ-সামাজিক বিকাশও ত্বরান্বিত হবে।
PG/AB/DM/
(
প্রতিরক্ষামন্ত্রক
প্রেস বিবৃতি
নয়াদিল্লি, ০৬ মার্চ, ২০১৯
প্রতিরক্ষা মন্ত্রকের এক বিবৃতিতে জানানো হয়েছে যে পাকিস্তানের সেনাবাহিনীকে অসামরিক এলাকাকে নিশানা না করার সতর্কবার্তা দেওয়ার পর নিয়ন্ত্রণরেখা বরাবর এলাকায় সাবিক পরিস্হিতি তুলনামূলকভাবে শান্তিপূর্ণ রয়েছে। গত ২৪ ঘন্টায় পাকিস্তানের সেনাবাহিনী কৃষ্ণঘাটি ও সুন্দরবনির কিছু নির্দিষ্ট এলাকায় ভারী ভারী অস্ত্রশস্ত্র ব্যবহার করে ব্যাপকভাবে ও বিনা প্ররোচনায় গোলাবর্ষন করেছে। তারা ভারতীয় শিবির ও অসামরিক এলাকাগুলিকে মোর্টার বোমা ও ভারী বন্দুক ব্যবহার করে নিশানা করেছে। ভারতীয় সেনাবাহিনী একইভাবে জবাব দিয়েছে। ভারতের দিকে একজনেরও মৃত্যুর ঘটনা ঘটেনি।
এই প্রসঙ্গে উল্লেখ করা যেতে পারে যে পেশাদার সেনাবাহিনী হিসেবে আমরা অসামরিক ব্যক্তিদের মৃত্যু, বিশেষ করে নিয়ন্ত্রণরেখা বরাবর এলাকাগুলিতে, এড়িয়ে চলতে প্রতিশ্রুতিবদ্ধ। আমাদের সশস্ত্র বাহিনীরা যেসব পদক্ষেপ গ্রহণ করে থাকে, সেগুলি প্রত্যেকটিই সন্ত্রাস ও সন্ত্রাসবাদের পরিকাঠামো রোধ করতে এবং সাধারণ মানুষের যাতে মৃত্যু না ঘটে, তারজন্য অসামরিক এলাকাগুলি থেকে দূরে সেই অভিযানগুলি চালানো হয়।
নিয়ন্ত্রণরেখা ও আন্তর্জাতিক সীমান্ত বরাবর কড়া নজরদারি চালানো হচ্ছে। পাকিস্তানের পক্ষ থেকে আর কোনরকম প্ররোচনামূলক পদক্ষেপ নেওয়া হলে ভারত তার যথোপযুক্ত জবাব দেবে।
CG/SC/NS
(Visitor Counter : 83
অসামরিকবিমানপরিবহণমন্ত্রক
উড়ান প্রকল্পে ১৩২ টি পণ্যবাহী বিমান এ পর্যন্ত ১৮৪ টনেরও বেশি চিকিৎসা সামগ্রী দেশের বিভিন্ন প্রান্তে পৌঁছে দিয়েছে
নতুন দিল্লি, ৬ এপ্রিল, ২০২০
অসামরিক বিমান পরিবহন মন্ত্রকের আওতাধীন উড়ান প্রকল্পে ১৩২ টি পণ্যবাহী বিমান এ পর্যন্ত ১৮৪ টনেরও বেশি চিকিৎসা সামগ্রী পার্বত্য এলাকা ও প্রত্যন্ত অঞ্চল সহ দেশের বিভিন্ন প্রান্তে পৌঁছে দিয়েছে।এয়ার ইন্ডিয়ার, ভারতীয় বায়ুসেনার বিশেষ বিমান, অন্যান্য বেসরকারি বিমান পরিবহন সংস্থা লকডাউনের সময় এই কাজে সাহায্যের হাত বাড়িয়ে দিয়েছে।
গত ২৬ মার্চ থেকে ৫ এপ্রিলের মধ্যে এয়ার ইন্ডিয়া, অন্যান্য বেসরকারি বিমান পরিবহন সংস্থা, ভারতীয় বায়ুসেনার বিশেষ বিমান, ইন্ডিগো এবং স্পাইসজেট দেশের মধ্যে মোট ১৩২ টি পণ্যবাহী বিমান চালিয়েছে।
আন্তর্জাতিক প্রেক্ষাপটে সাংহাই এবং দিল্লি বিমানবন্দরের মধ্যে সংযোগ স্থাপন করে এয়ার ইন্ডিয়ার পণ্যবাহী বিশেষ বিমান গত ৪ এপ্রিল ২১টন চিকিৎসা সামগ্রী দেশে নিয়ে এসেছে। এমনকি এয়ার ইন্ডিয়ার পণ্যবাহী বিশেষ বিমান আগামী দিনে চীন থেকে প্রয়োজন অনুযায়ী অত্যাবশ্যকীয় চিকিৎসা সামগ্রী নিয়ে আসবে।
এছাড়াও বাণিজ্যিক ভিত্তিতেও দেশের অভ্যন্তরে বিভিন্ন বেসরকারি বিমান পরিবহন সংস্থা প্রয়োজনীয় পণ্য সরবরাহের কাজ করছে। স্পাইসজেট ২৪মার্চ থেকে ৫ এপ্রিল পর্যন্ত ১২৫ টি বিমান চালিয়ে দেশের অভ্যন্তরে ৯৫৭.৪৯ টন পণ্য সরবরাহ করেছে। ইন্ডিগো গত তিন দিনে ৮ টি পণ্যবাহী বিমান চালিয়ে ৩.১৪ টন পণ্য সরবরাহ করেছে। এর মধ্যে চিকিৎসা সামগ্রীর মতো প্রয়োজনীয় পণ্যও রয়েছে। তবে এ ধরনের পণ্য বিনামূল্যে সরবরাহ করেছে এই বিমান পরিবহন সংস্থা।
(CG/SS
কেন্দ্রীয়মন্ত্রিসভা
পরিবহণ শিক্ষা ক্ষেত্রে সহযোগিতা বৃদ্ধিতে ভারত ও রাশিয়ার মধ্যে মউ স্বাক্ষরে অনুমোদন
নয়াদিল্লি, ০১ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভাকে আজ, গত ৫ই অক্টোবর রাশিয়ার সঙ্গে স্বাক্ষরিত সমঝোতাপত্র বা মউ এবং সমঝোতা সহযোগিতাপত্র স্বাক্ষরের বিষ্যে অবগত করা হয়েছে।
১) কেন্দ্রীয় পরিবহণ মন্ত্রক ও রাশিয়ার পরিবহণ দপ্তরের মধ্যে এই সমঝোতাপত্রের ফলে দু’দেশের মধ্যে পরিবহণ শিক্ষা ক্ষেত্রে সহযোগিতা বাড়িয়ে তুলতে রাশিয়ার সঙ্গে পরিবহণে সহযোগিতা বৃদ্ধিতে সাহায্য করবে এবং পরিবহণ সংক্রান্ত শিক্ষার বিষয়েও সহযোগিতা বাড়াবে।
২) রেল ক্ষেত্রে কারিগরি সহযোগিতা বৃদ্ধির জন্য রুশ রেল সংস্থা আরজেডি-র সঙ্গে সমঝোতা সহযোগিতাপত্র স্বাক্ষরিত হয়েছে।
এই চুক্তি দুটি রেল ক্ষেত্রের বিভিন্ন সাম্প্রতিক উন্নয়ন নিয়ে ভারতীয় রেলকে রেল সংক্রান্ত ব্যাপারে সর্বশেষ ঘটনাবলী সম্পর্কে অবগত রাখবে এবং মতামত আদান-প্রদানের সুযোগ দেবে। এছাড়াও, কারিগরি বিশেষজ্ঞ আদান-প্রদান এবং কারিগরি নথি সম্পর্কে রিপোর্ট আদান-প্রদান সম্ভব হবে। বিশেষ প্রযুক্তি ক্ষেত্রে প্রশিক্ষণ শিবির, কর্মশালা এবং আলাপ-আলোচনারও সুযোগ বাড়বে।
এই সমঝোতাপত্র পরিবহণ শিক্ষায় অগ্রাধিকারের ক্ষেত্রগুলিতে সহযোগিতা বাড়াতে সহায়ক হবে। বাণিজ্য, অর্থনীতি, বিজ্ঞান ও প্রযুক্তি এবং সাংস্কৃতিক সহযোগিতা বিষয়ক ভারত-রাশিয়া আন্তঃসরকারি কমিশনের কাঠামোর মধ্যে থেকে বিশেষ প্রস্তাব কার্যকর করা সম্ভব হবে।
সমঝোতা সহযোগিতাপত্র যে ক্ষেত্রগুলিতে কারিগরি সহযোগিতা বাড়াবে, সেগুলি হ’ল :-
১) নাগপুর – সেকেন্দ্রাবাদ শাখায় যাত্রী ট্রেনের গতি ২০০ কিলোমিটার প্রতি ঘন্টায় করার প্রকল্প রূপায়ণ। একই সঙ্গে এই বিভাগের অন্যান্য শাখা সম্প্রসারণেরও সংস্থান রয়েছে।
২) আঞ্চলিক স্তরে, রেলের বিভিন্ন শাখায় এবং অন্যান্য নেটওয়ার্কে একটি ট্রাফিক নিয়ন্ত্রণ কেন্দ্রের মাধ্যমে রেল চলাচল নিয়ন্ত্রণের বিষয়টি কার্যকর করা।
৩) রেলের সিগনালিং ও ইন্টারলকিং ব্যবস্থা যৌথ প্রযুক্তিতে নির্মাণ।
৪) সেমি-হাইস্পীড বা এর উচ্চগতির সুইচগুলি স্থানীয়ভাবে ব্যবহারের সুবিধা।
৫) রাশিয়ার রেল সম্পর্কিত উচ্চ শিক্ষার ব্যবস্থাপনার মাধ্যমে ভারতীয় রেলকর্মীদের কাজের মানোন্নয়নে প্রশিক্ষণের ব্যবস্থা।
৬) পণ্য সরবরাহের সর্বোৎকৃষ্ট ব্যবস্থা এবং
৭) ভারতে যৌথভাবে মাল্টিমডেল টার্মিনাল উন্নয়ন।
CG/PM/SB…
(Visitor Counter : 123
স্বাস্থ্যওপরিবারকল্যাণমন্ত্রক
ভারতে সুস্পষ্টভাবে করোনায় আক্রান্তের হারে নিম্নমুখী প্রবণতা অব্যাহত রয়েছে
২৭টি রাজ্য / কেন্দ্রশাসিত অঞ্চলে সুস্পষ্টভাবে করোনায় আক্রান্তের সংখ্যা ২০ হাজারের কম
সুস্পষ্টভাবে মোট করোনায় আক্রান্তের ৭৮ শতাংশই ১০টি রাজ্য থেকে
নয়াদিল্লি, ৫ নভেম্বর, ২০২০
ভারতে সুস্পষ্টভাবে করোনায় আক্রান্তের হারে নিম্নমুখী প্রবণতা অব্যাহত রয়েছে। পরপর সাতদিন সুস্পষ্টভাবে করোনায় আক্রান্তের সংখ্যা ৬ লক্ষের নিচে রয়েছে। বর্তমানে এই সংখ্যা ৫ লক্ষ ২৭ হাজার ৯৬২। দেশে মোট আক্রান্তের কেবল ৬.৩১ শতাংশই সুস্পষ্টভাবে করোনায় আক্রান্ত হয়েছেন।
দেশে ২৭টি রাজ্য ও কেন্দ্রশাসিত অঞ্চলে সুস্পষ্টভাবে করোনায় আক্রান্তের সংখ্যা ২০ হাজারের কম। সুস্পষ্টভাবে মোট করোনায় আক্রান্তের ৭৮ শতাংশই ১০টি রাজ্য ও কেন্দ্রশাসিত অঞ্চল থেকে। এর মধ্যে মহারাষ্ট্র, কেরল, দিল্লি ও পশ্চিমবঙ্গ থেকেই মোট আক্রান্তের ৫১ শতাংশ রয়েছেন।
সুস্পষ্টভাবে করোনায় আক্রান্তের হারে নিম্নমুখী প্রবণতা থাকার দরুণ দেশে মোট সুস্থতার সংখ্যা বেড়ে হয়েছে ৭৭ লক্ষ ১১ হাজার ৮০৯। এর ফলে, সুস্থতার সংখ্যা ও আক্রান্তের সংখ্যার মধ্যে ফারাক বেড়ে হয়েছে প্রায় ৭২ লক্ষ। একইভাবে, জাতীয় স্তরে সুস্থতার হার বেড়ে হয়েছে ৯২.২০ শতাংশ।
দেশে গত ২৪ ঘন্টায় ৫৫ হাজার ৩৩১ জন করোনা আক্রান্ত রোগী সুস্থ হয়েছেন। অন্যদিকে, নতুন করে আক্রান্ত হয়েছেন ৫০ হাজার ২১০ জন।
সদ্য আরোগ্য লাভকারীদের ৮০ শতাংশই ১০টি রাজ্য ও কেন্দ্রশাসিত অঞ্চল থেকে। মহারাষ্ট্র, কেরল ও কর্ণাটক থেকে একদিনেই সর্বাধিক ৮ হাজারের বেশি করে করোনা রোগী আরোগ্য লাভ করেছেন। এই তিনটি রাজ্য থেকে সুস্থতার হার ৪৫ শতাংশের বেশি।
দেশে গত ২৪ ঘন্টায় ৫০ হাজার ২১০ জন নতুন করে করোনায় আক্রান্ত হয়েছেন। এঁদের মধ্যে ৭৯ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে সর্বাধিক ৮ হাজারের বেশি করোনায় আক্রান্ত হয়েছেন। এছাড়াও দিল্লি থেকে নতুন করে করোনায় আক্রান্তের সংখ্যা ৬ হাজারের বেশি।
দেশে গত ২৪ ঘন্টায় করোনাজনিত কারণে ৭০৪ জনের মৃত্যু হয়েছে। এর মধ্যে ৮০ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। সর্বাধিক ৩০০ জনের মৃত্যুর খবর মিলেছে মহারাষ্ট্র থেকে।
CG/BD/DM
(
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৬৫ কোটি ২০ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১০ কোটি ৭১ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০৪ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৬৫ কোটি ২০ লক্ষ ৪৪ হাজার ৬৪৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১০ কোটি ৭১ লক্ষ ২১ হাজার ৫৭৬টি টিকার ডোজ হাতে রয়েছে।
CG/BD/SB
(Visitor Counter : 108
প্রধানমন্ত্রীরদপ্তর
০৪ নভেম্বর, ২০১৯ তারিখে পূর্ব এশিয়া শীর্ষ সম্মেলনে প্রধানমন্ত্রীর ভাষণ
নয়াদিল্লি, ০৪ নভেম্বর, ২০১৯
মাননীয়, প্রধানমন্ত্রী প্রুত চান-ও-চা;
আপনার মহিমা, মাননীয়,
ষষ্ঠবারের মতো পূর্ব এশিয়া শীর্ষ সম্মেলনে যোগ দিতে পেরে আমি আনন্দিত। এটি আরও সন্তোষজনক যে, ভারতের ঐতিহাসিক এবং ঘনিষ্ঠ বন্ধু থাইল্যান্ড এই শীর্ষ সম্মেলনের আয়োজন করছে৷ ভারত পূর্ব এশিয়া শীর্ষ সম্মেলনকে বিশেষ অগ্রাধিকার দেয়৷ ভারত – প্রশান্ত মহাসাগরীয় অঞ্চলে সহযোগিতার ক্ষেত্রে একটি গুরুত্বপূর্ণ মঞ্চ।
মাননীয় নেতৃবৃন্দ,
আমার বিশ্ব এখন টালমাটাল সময়ের মধ্য দিয়ে চলছে। সন্ত্রাস ক্রমশ উদ্বেগের কারণ হয়ে উঠছে। আন্তর্জাতিক আইন ও নীতিকে আরও মজবুত করে এই সমস্যা মোকাবিলা করতে হবে। সমুদ্র নিরাপত্তার উপরও বিশেষ জোর দিতে হবে।
মাননীয় নেতৃবৃন্দ,
বৃহত্তর সমাধানের লক্ষ্যে ভারত – প্রশান্ত মহাসাগরীয় অঞ্চল নিয়ে আসিয়ান গোষ্ঠীর চিন্তাভাবনাকে স্বাগত জানায়। আমি ২০১৮’য় সিঙ্গাপুরে ভারত – প্রশান্ত মহাসাগরীয় অঞ্চল নিয়ে ভারতের চিন্তাভাবনা তুলে ধরেছিলাম। ইন্দোনেশিয়ার রাষ্ট্রপতি শ্রী উইডাডা এবং আমি ভারত – প্রশান্ত মহাসাগরীয় অঞ্চলের সহযোগিতা নিয়ে নিজেদের মতামত জানিয়েছিলাম।
অবাধ, মুক্ত, সুসংহত, স্বচ্ছ, শান্তিপূর্ণ ও সমৃদ্ধ ভারত – প্রশান্ত মহাসাগরীয় অঞ্চলের জন্য ইএএস হ’ল – এক যথাযথ মঞ্চ। আমাদের পারস্পরিক সামুদ্রিক পরিবেশ রক্ষার জন্য সমন্বিত প্রয়াস প্রয়োজন বলে আমি মনে করি। এই লক্ষ্যে আমি ভারত – প্রশান্ত মহাসাগরীয় উদ্যোগের পরামর্শ দিচ্ছি।
ভারত – প্রশান্ত মহাসাগরীয় উদ্যোগের বিষয়ে সদর্থক মনোভাব দেখানোয় আমরা অস্ট্রেলিয়ার কাছে কৃতজ্ঞ। আগামী ফেব্রুয়ারি মাসে আমরা অস্ট্রেলিয়া ও ইন্দোনেশিয়ার সঙ্গে চতুর্থ পূর্ব এশিয়া সমুদ্র নিরাপত্তা কর্মশালার আয়োজন করব।
ভারত এই সম্মেলনে লুপ্তপ্রায় বন্যপ্রাণী সংরক্ষণের বিষয়টিতেও জোর দেয়। এই ক্ষেত্রে অবৈধ বনাঞ্চলে অবৈধ বাণিজ্য বিশেষ জরুরি।
সবশেষে, আমি ভিয়েতনামকে আগামী বছরের পূর্ব এশিয়া শিখর সম্মেলন আয়োজনের দায়িত্ব পাওয়ায় আমি অভিনন্দন জানাই। আমরা ভিয়েতনামের সঙ্গে একযোগে কাজ করতে আগ্রহী। মাননীয় চেয়ারম্যান ও মাননীয় নেতৃবৃন্দকে আমি আরও একবার ধন্যবাদ জানাই।
(PG/PM/SB
প্রধানমন্ত্রীরদপ্তর
কোভিড–১৯ এর মোকাবিলায় ১১টি বিশেষ ক্ষমতাপ্রাপ্ত গোষ্ঠীর কাজের মূল্যায়ন করল প্রধানমন্ত্রীর দপ্তর
নতুনদিল্লি, ১০ এপ্রিল, ২০২০
প্রধানমন্ত্রীর প্রধান সচিবের পৌরোহিত্যে আজ নতুন দিল্লিতে বিশেষ ক্ষমতাপ্রাপ্ত গোষ্ঠীগুলির আধিকারিকদের নিয়ে একটি বৈঠক অনুষ্ঠিত হয়। কোভিড–১৯ সংক্রমণের ফলে উদ্ভূত পরিস্থিতির মোকাবিলায় কি কি উদ্যোগ নেওয়া হয়েছে, বৈঠকে তা নিয়ে বিস্তারিত আলোচনা হয়।
অত্যাবশক পণ্যের সরবরাহ নিশ্চিত করা, কৃষকদের কৃষিকাজে সহায়তা করা, সামাজিক ব্যবধান বজায় রাখা, মানুষের মধ্যে আস্থা বৃদ্ধি সহ স্বরাষ্ট্র মন্ত্রকের নীতি-নির্দেশিক কতটা পালন হচ্ছে, বৈঠকে তা নিয়ে বিস্তারিত আলোচনা হয়। বৈঠকে জানানো হয়েছে, এপর্যন্ত ১,৪৫,৯১৬টি নমুনা নির্দিষ্ট নিয়ম মেনে পরীক্ষা করা হয়েছে।
সমস্ত রাজ্যের মুখ্যসচিবদের নির্দেশ দেওয়া হয়েছে, পরিযায়ী শ্রমিক এবং গৃহহীনদের জন্য আশ্রয়ের ব্যবস্থা করতে। রাজ্য এবং জেলাস্তরে এবিষয়ে কেন্দ্রীয় সরকার, প্রতিনিয়ত যোগাযোগ রেখে চলেছে। ব্যক্তিগত সুরক্ষা সামগ্রীর উৎপাদন বাড়ানো হয়েছে, স্বাস্থ্যকর্মীদের দক্ষতা যাতে বৃদ্ধি পায়, তাও নিশ্চিত করা হয়েছে। অসরকারী সংগঠন এবং সুশীল সমাজকে নানা কাজে লাগানো হয়েছে। সম্পদের যথাযথ ব্যবহারের লক্ষ্যে প্রধান সচিব, রাজ্যস্তরে অসরকারী সংগঠনগুলির মধ্যে সমন্বয় বৃদ্ধির পরামর্শ দিয়েছেন।
পিএম গরীব কল্যাণ যোজনার আওতায়, আর্থিক ত্রাণ প্যাকেজের বাস্তবায়ন নিয়ে বৈঠকে আলোচনা হয়েছে। সকল প্রকৃত সুবিধাভোগীরা যাতে এর থেকে উপকৃত হন, প্রধানসচিব, সেবিষয়ে যথাযথ তথ্য সংগ্রহের নির্দেশ দিয়েছেন।
সঠিক সময় গোটা দেশজুড়ে গৃহীত পদক্ষেপের বিষয়ে জনসাধারণ যেন জানতে পারেন, সেই লক্ষ্যে আঞ্চলিক ভাষায় প্রচারের ওপর বৈঠকে গুরুত্ব দেওয়া হয়েছে। আরোগ্য সেতু অ্যাপের বিষয়ে সন্তোষ প্রকাশ করে বৈঠকে সিদ্ধান্ত হয়েছে, প্রযুক্তি এবং তথ্য-ব্যবস্থাপনাকে আরো বেশি করে কাজে লাগাতে হবে।
এই বৈঠকে, প্রধানমন্ত্রীর দপ্তরের এবং অন্যান্য কেন্দ্রীয় মন্ত্রকের উচ্চপদস্থ আধিকারিকরা যোগ দেন।
(CG/CB/SFS